Сёлета настаўніца выкладае ў трэцім класе, дзе вучацца дзве дзяўчынкі з Валожына з маўленчымі парушэннямі. Кожная з іх патрабуе індывідуальнага падыходу. Да гэтага прыходзілася працаваць у інтэграваных класах, для чаго неабходны вялікі прафесіяналізм. Калі ў школу прыязджалі на адпачынак асаблівыя дзеці з іншых раёнаў, класы дакамплектоўваліся. Але Наталлю Генадзьеўну ніякія складанасці ніколі не палохалі. Яна любіць сваю работу, дзяцей, з якімі даводзіцца ўзаемадзейнічаць, адказна ставіцца да кожнай даручанай справы. Таму скарбонка яе прафесіянальных узнагарод пастаянна папаўняецца.